projecte-aina/catalan_government_crawling huggingface dataset:
Proposta de resolució d'estimació de la Reclamació 221/2016.
Proposta d'acord de segona ampliació del termini per resoldre la Reclamació 252/2016.
Proposta d'acord de segona ampliació del termini per resoldre la Reclamació 253/2016.
Proposta d'acord d'ampliació del termini per resoldre la Reclamació 260/2016.
Proposta de resolució d'estimació de la Reclamació 263/2016.
Proposta de resolució d'estimació de la Reclamació 264/2016.
Proposta d'acord d'ampliació del termini per resoldre la Reclamació 295/2016.
Proposta de resolució d'estimació de la Reclamació 331/2016.
Proposta de resolució d'inadmissió de la Reclamació 383/2016.
Proposta d'acord d'ampliació del termini per resoldre la Reclamació 384/2016.
La secretaria exposa l'estat de les reclamacions i relaciona els tràmits realitzats des del darrer Ple.
Es debat l'admissió a tràmit de les noves reclamacions que han tingut entrada al registre de la GAIP amb els números 509/2016, 510/2016 i 511/2016 i es valora la necessitat d'esmenar o demanar informació addicional en relació amb aquestes.
Proposta de resolució d'estimació de la Reclamació 221/2016
El vicepresident, el senyor Oriol Mir, exposa els principals elements de la Proposta que ha elaborat la presidenta, la senyora Elisabet Samarra, i es debaten les observacions formulades pel vicepresident, que s'incorporaran al text definitiu de la resolució.
Proposta d'acord de segona ampliació del termini per resoldre la Reclamació 252/2016
Proposta d'acord de segona ampliació del termini per resoldre la Reclamació 253/2016
Proposta d'acord d'ampliació del termini per resoldre la Reclamació 260/2016
Proposta de resolució d'estimació de la Reclamació 263/2016
Proposta de resolució d'estimació de la Reclamació 264/2016
Proposta d'acord d'ampliació del termini per resoldre la Reclamació 295/2016
Proposta de resolució d'estimació de la Reclamació 331/2016
El ponent de la Proposta de resolució, el vicepresident, exposa els principals elements de la proposta que ha elaborat.
Proposta de resolució d'inadmissió de la Reclamació 383/2016
El ponent de la Proposta de resolució, el vicepresident, exposa els elements que caracteritzen aquesta reclamació i els principals elements de la proposta que ha elaborat.
La senyora Teresa Perelló, membre de la Comissió, formula observacions en relació amb la Proposta de resolució.
Proposta d'acord d'ampliació del termini per resoldre la Reclamació 384/2016
Els membres de la GAIP no plantegen cap qüestió en aquest apartat de l'ordre del dia.
Aquí podeu accedir a la memòria que recull l'activitat de la Comissió de Garantia del Dret d'Accés a la Informació Pública (GAIP) durant el 2015.
D'acord amb l'article 44 de la Llei 19/2014, del 29 de desembre, de transparència, accés a la informació pública i bon govern, s'elabora per ser presentada al Parlament de Catalunya i al Síndic de Greuges, com a organisme avaluador.
Consulteu la sentència 2584/2020
El Tribunal Superior de Justícia de Catalunya ha desestimat el Recurs contenciós administratiu núm. 100/2018, presentat contra la Resolució de la GAIP Resolució 51/2018.
Consulteu la sentència del Tribunal Superior de Justícia de Catalunya 2584/2020
Consulteu la Resolució 51/2018 impugnada davant el TSJC
Resolució 225/2020, de 19 de març
Administració: Ajuntament de Begur
Exàmens d'una convocatòria de selecció de personal.
Lliurament extemporani parcial.
Número d'expedient de la Reclamació: 178/2020
Sentit de la Resolució: Desestimació i pèrdua parcial de l'objecte de la Reclamació.
Els antecedents posen de manifest que l'Administració reclamada ha facilitat a la persona reclamant la informació sol·licitada.
La major part (l'enunciat i les respostes dels tres primers exercicis i els resultats del quart) ja li va ser facilitada el 3 de desembre de 2019, en resposta a la seva primera sol·licitud.
La Reclamació al·lega que les respostes municipals són incompletes i ininterpretables.
El cas és, però, que la resposta de l'Ajuntament a la primera sol·licitud i l'informe municipal aportat a aquest procediment justifiquen raonablement que han facilitat a la persona reclamant tota la informació sol·licitada que es troba en el seu poder.
Els enunciats dels exercicis estan perfectament indicats a les actes del Tribunal qualificador.
I si bé és cert que les respostes als tres primers exercicis són molt sintètiques, si són les que fa servir el Tribunal qualificador per valorar les respostes (la qual cosa no és inversemblant), constitueixen la informació existent a la qual es pot tenir dret en exercici del dret d'accés a la informació pública.
Per tant, la part de la Reclamació que es pot considerar relativa a la informació sol·licitada sobre els tres primers exercicis del procés selectiu (enunciats dels exàmens i respostes) ha de ser desestimada, perquè la resposta municipal a la primera sol·licitud s'ha de considerar jurídicament correcta, al facilitar la informació sol·licitada sobre els exàmens d'aquests tres primers exercicis.
L'única informació lliurada a la persona reclamant per la resposta municipal de 3 de desembre de 2019 que es pot considerar incompleta és la relativa a la quarta prova (de la que només s'hauria facilitat el resultat), sobre la qual l'informe de l'Ajuntament aportat a aquest procediment hi afegeix l'informe de l'especialista i justifica raonablement que no disposi de més informació sobre ella.
Per tant, en relació amb la quarta prova la informació sol·licitada s'ha facilitat parcialment i, pel que fa a la resta, s'ha justificat raonadament que no es pugui facilitar (perquè no es trobaria en poder de l'Ajuntament), tot en el marc d'aquest procediment de reclamació.
Aquest fet suposa la satisfacció extemporània de la sol·licitud d'informació de la que deriva la Reclamació i comporta la pèrdua d'objecte d'aquesta, ja que objectivament s'han esvaït els motius de discrepància jurídica que la justificaven.
En aquestes circumstàncies, és procedent finalitzar la part de la Reclamació relativa a la informació sol·licitada sobre la quarta prova per la pèrdua sobrevinguda del seu objecte, sense necessitat de fer cap declaració sobre l'abast del dret d'accés exercit, ni de dur a terme el procediment de mediació sol·licitat per la persona reclamant.
Sobre la base dels antecedents i fonaments jurídics exposats, el Ple de la GAIP, en la sessió de 19 de març de 2020, resol per unanimitat:
Resolució de 17 de desembre de 2015, de finalització de la Reclamació 16/2015 per desistiment
Lliurament parcial de la informació sol·licitada, relativa a la documentació acreditativa de les pèrdues extraordinàries del municipi a l'exercici de 2013.
La persona reclamant desisteix de la reclamació presentada davant la GAIP en haver obtingut la documentació que reclamava directament del Consell Català de l'Esport, després d'adreçar a aquest organisme una sol·licitud paral·lela d'informació, i haver rebut les explicacions addicionals necessàries per part de l'Ajuntament.
Ajuntament, Informació pressupostària, Subvencions, Desistiment.
Sobre la base dels antecedents i fonaments jurídics exposats, el Ple de la GAIP, en la sessió de 17 de desembre, resol:
Consulta general sobre accessibilitat a projectes tècnics i a altres documents inclosos als expedients de llicències, control d'activitats contractació.
El 10 de febrer de 2016 la persona responsable del departament de transparència de l'Ajuntament de Barcelona s'adreça a la GAIP formulant una consulta sobre l'accés a la informació continguda en expedients (bàsicament d'atorgament de llicències o relatius a altres actuacions de control preventiu d'activitats o de contractació) configurats per documents que inclouen projectes arquitectònics o d'enginyeria, memòries, informes o projectes oferts en un procés de licitació, que podrien estar afectats per drets de propietat intel·lectual o industrial i altres límits d'accés reconeguts per la legislació de transparència.
En relació amb aquests tipus de documents, la consulta formula les dues preguntes següents:
El 24 de febrer de 2016 el ponent d'aquest Dictamen es reuneix amb diverses persones del departament de transparència, de l'assessoria jurídica i altres juristes de l'Ajuntament de Barcelona, amb l'objecte de concretar més l'abast d'aquesta consulta.
Resulta de tot l'anterior que aquest Dictamen s'ha de pronunciar sobre les següents qüestions, en relació amb l'accés a expedients (d'atorgament de llicències, de contractació o similars) que contenen projectes tècnics (d'arquitectura, enginyeria o altres):
Resolució de 16 d'octubre de 2015, d'inadmissió de la Reclamació 11/2015
Sol·licitud demorada a l'entrada en vigor de la Llei de la transparència.
Necessitat de demanar el lliurament de la informació obtinguda per silenci administratiu positiu.
Municipis, Contractes, Silenci administratiu, Inadmissió, Reclamació prematura,
A la vista dels antecedents i fonaments jurídics exposats, el Ple de la GAIP, en la sessió celebrada el 16 d'octubre de 2015, resol no admetre a tràmit la Reclamació 11/2015, atès que encara no s'ha obert el termini dins del qual es pot presentar.
Resolució de 23 de desembre de 2015, de finalització de la Reclamació 17/2015
Administració: Universitat de Barcelona
Obtenir còpia de la documentació presentada pels altres aspirants a un procediment de selecció de professorat contractat.
La Universitat, al·legant límits relatius a protecció de dades personals i a propietat intel·lectual, ofereix a la persona sol·licitant només vista i consulta a l'expedient i còpia d'alguns documents de caràcter públic i d'alguns que afecten els candidats seleccionats.
La reclamació es presenta amb l'objectiu d'obtenir còpia de tota la documentació presentada pels aspirants seleccionats.
La resolució de la GAIP atorga l'accés sol·licitat, després de ponderar els interessos favorables a l'accés amb els relatius a la protecció de dades de caràcter personal i de la propietat intel·lectual que concorren en el cas, i de tenir en compte l'informe emès a aquests efectes per l'Autoritat Catalana de Protecció de Dades.
Per poder valorar i resoldre sobre el fons de l'assumpte, es decideix prèviament sobre la competència de la GAIP per atendre una reclamació que té per finalitat l'accés als documents d'un procediment administratiu per part d'una persona que té la condició d'interessada, i en relació amb una universitat pública de Catalunya.
També s'analitza l'admissibilitat de la reclamació, tenint en compte el caràcter informal de la documentació produïda per a l'exercici del dret d'accés.
Universitat de Barcelona, Selecció de personal, Persona interessada en un procediment administratiu, Protecció de dades personals, Propietat intel·lectual, Còpia de documents
Atenent els anteriors antecedents i sobre la base dels Fonaments jurídics exposats, la GAIP resol:
Barcelona, 23 de desembre de 2015
Catskills és el campionat de Catalunya de formació professional on els alumnes d'ensenyaments professionals d'arreu del territori català competeixen en 38 oficis (skills) relacionats amb els estudis que estan cursant.
El Catskills està finançat pel Ministeri d'Educació i Formació Professional, i cofinançat pel Fons Social Europeu.
Avís: Les dates de les competicions queden suspeses en el context de les mesures adoptades per fer front al coronavirus SARS-CoV-2.
Tota l'oferta educativa d'FP a Catalunya: formació professional inicial, dual, contínua i ocupacional
L'equip Catskills es reunirà de nou per ultimar els detalls de la seva participació a l'Spainskills 2017, que tindrà lloc a Madrid del 28 al 4 de març.
El cap de setmana, del 24 al 26 de febrer, els 25 competidors, els tutors i els tres líders d'equip es concentraran amb assessors esportius al Complex Educatiu de Tarragona, per encarar la recta final de preparació per a la competició.
L'entrenament consistirà en dinàmiques que tenen com a finalitat treballar aspectes tècnics i mentals per arribar amb força i preparació a la competició, i també per aprendre a suportar la pressió durant les llargues jornades de competició.
L'equip es traslladarà a Madrid el dilluns 27 de febrer per competir de l'1 al 3 de març.
Un total de 12 medalles obtingudes (6 d'or, 4 de plata i 2 de bronze) fan de Catalunya la guanyadora absoluta de l'edició 2017 de Spainskills, que es van celebrar de l'1 al 4 de març de 2017 a Madrid.
La selecció guanyadora de Catskills 2016 ha participat en 23 dels 25 skills que s'organitzaven.
Un cop més, l'equip Catskills, format per 25 competidors, ha demostrat les seves habilitats i ha aconseguit els millors resultats de la seva història.
Tretze dels nostres competidors (Mecatrònica competeix en parelles) han pujat al podi per recollir medalla: set ors, quatre plates i dos bronzes.
Vint-i tres tutors i tres caps d'equip han preparat i acompanyat els nois i noies a Madrid.
Els set competidors guanyadors de la medalla d'or i els seus tutors participaran el mes d'octubre al Worldskills Competition, a Abu Dhabi (Emirats Àrabs Units).
Termini d'inscripció: del 15 fins al 30 de setembre de 2018.
Per a les inscripcions a Robòtica mòbil cal emplenar dues fitxes, una per cada alumne participant
-- Selecciona el teu servei territorial --
Serveis Territorials al Baix Llobregat
Serveis Territorials a la Catalunya Central
Dades del professor/a que prepara l'alumne/a i l'acompanya el dia de les proves
El/La professor/a responsable de la preparació de l'alumne/a l'acompanyarà el dia de les proves i formarà part del jurat.
Correu Electrònic de contacte del professor/a*
Correu on s'enviarà confirmació de la inscripció
Dades acadèmiques de l'alumne/a
Dades professionals de l'alumne/a
Ha fet pràctiques (FCT) en empreses?*
Dades personals alumne/a suplent
Data de naixement del suplent (DD/MM/AAAA)
Dades acadèmiques de l'alumne/a suplent
Dades professionals de l'alumne/a suplent
Ha fet pràctiques (FCT) en empreses?
Abans d'enviar, imprimiu aquest formulari
D'acord amb la Llei orgànica 15/1999, de 13 de desembre, de protecció de dades de caràcter personal, us informem que les dades personals que heu facilitat en aquest formulari seran incorporades al fitxer "Programes internacionals de formació professional inicial", amb la finalitat de gestionar el campionat CATSKILLS.
L'òrgan responsable del fitxer és la Direcció General de Formació Professional Inicial i Ensenyaments de Règim Especial.
Podeu exercir els drets d'accés, rectificació, cancel·lació i oposició mitjançant un escrit adreçat a la Subdirecció General de Programes, Formació i Innovació (Via Augusta, 202-226, 08021 Barcelona).
El Departament d'Educació participa al Congrés de Ciberseguretat de Barcelona amb un estand on s'informarà sobre els cicles de formació professional relacionats amb la informàtica i la ciberseguretat, i la possibilitat de cursar-los en dual
El saló tindrà lloc del 29 al 31 d'octubre a la Fira de Barcelona, en el marc de la Barcelona Industry Week, i acollirà les competicions de Catskills de robòtica mòbil i robòtica industrial, que permetran als alumnes dels diferents cicles d'FP mostrar les seves habilitats en les diferents professions per a les quals s'estan formant.
El Departament d'Educació aprofitarà per promocionar-hi els cicles formatius relacionats amb la programació i la robòtica.
Amb aquest objectiu, donarà a conèixer a les empreses i als visitants els diferents títols, programes i serveis que ofereix la formació professional en les famílies d'electricitat i electrònica, fabricació mecànica, instal·lació i manteniment, i informàtica i comunicacions, amb una especial atenció als cicles de grau superior d'Automatització i Robòtica Industrial, Mecatrònica Industrial, i Administració de Sistemes Informàtics en Xarxa, perfil professional Ciberseguretat.
Un total de 16 joves de 4 centres educatius catalans (Institut Anna Gironella de Mundet (Barcelona), Institut de Vic, Institut Palau Ausit (Ripollet) i Institut Jaume Huguet (Valls)) competiran dissenyant, ajustant i programant solucions de robòtica amb el mateix robot i adaptant-ne els components perquè superi els reptes que indiqui el jurat, com ara desplaçar-se, sortejar obstacles o aixecar i transportar objectes.
Els visitants podran veure per circuit tancat les presentacions dels alumnes i l'execució de les proves per part dels robots.
Per a les demostracions de l'Skill de robòtica industrial l'empresa Universal Robots ha cedit uns equips de robots col·laboratius programables amb els quals els joves hauran d'interactuar.
Dades específiques que potser poden interessar (curs 2019-2020)
Durant la setmana del 22 al 28 d'Agost va tenir lloc la competició internacional Worldskills a Kazan (Rússia).
Catalunya va aportar 7 dels 28 participants espanyols.
Els alumnes que representen la FP catalana van guanyar a l'edició Catskills 2018 i Spainskills 2019.
Cal destacar la gran actuació de l'alumne Guillem Marroig que va aconseguir la medalla d'excel·lència a la categoria de Servei de restaurant i bar.
I també va guanyar la medalla "Best of Nation" a la millor puntuació de tota la selecció d'alumnes.
Aquests alumnes s'enfrontaran al setembre de 2020 a Euroskills Graz (a Àustria).
Enguany s'estrena una nova actuació de cara a la preparació dels alumnes d'Ensenyaments professionals per la seva participació a competicions d'excel·lència professional, dins del programa dels Campionats d'FP de Catalunya, Catskills.
Durant els mesos de novembre i desembre es duran a terme entrenaments d'skills de 38 modalitats diferents per tot el territori català.
Aquests entrenaments serviran per que els alumnes es familiaritzin i preparin per les properes competicions i puguin fer un bon paper a les proves nacionals i internacionals.
L'any 2007, Catalunya va participar i competir en tots els set oficis en els quals Espanya es va presentar als mundials.
Finalment, quatre alumnes de Catalunya (l'equip de Mecatrònica format per dues persones, el concursant de Control industrial i el de Cuina) van guanyar el campionat estatal i van viatjar al Japó per participar al Worldskills, Shizuoka 2007.
L'any 2009 va ser el primer cop que el Departament d'Educació de la Generalitat de Catalunya va organitzar un campionat d'aquesta dimensió.
Durant l'última setmana de gener de 2009, sis centres i l'empresa L'Oréal van ser els encarregats d'acollir i organitzar el campionat de Catalunya de la formació professional Catskills.
Van haver-hi onze oficis a competició i un alumnat de més de vuitanta persones inscrites de quaranta-cinc centres de formació diferents (trenta-cinc centres públics i deu centres privats).
Es van seleccionar dotze alumnes per representar Catalunya al campionat estatal de formació professional, Spainskills, en onze professions diferents, perquè a Mecatrònica es participa amb un equip de dos alumnes.
Aquest alumnat que va representar la comunitat autònoma de Catalunya provenia de vuit centres diferents, ja que tres centres van guanyar en més d'un ofici en la competició Catskills (IES Esteve Terradas, IES Palau Ausit i IES Escola d'Hoteleria i Turisme de Barcelona).
La participació d'aquest alumnat a Madrid va ser tot un èxit, ja que Catalunya va ser la comunitat autònoma que més medalles d'or va guanyar, concretament en Disseny de pàgines web, Control industrial, Estètica i IT/PC Suport de xarxes.
A més a més, Catalunya va obtenir medalla de plata en Mecatrònica i bronze en Servei de restaurant i bar, Pintura de l'automòbil i Tecnologia de l'automòbil.
Aquests resultats altament satisfactoris van ser possible gràcies a l'elevat grau d'implicació de centres, professorat, empreses i alumnes.
El professorat i l'alumnat que va participar en aquesta primera edició va mostrar la seva satisfacció per haver-hi participat.
Van ressaltar el fet que s'havien trobat en una situació comparable a la que hom pot trobar en el desenvolupament diari de la professió.
Del 19 de gener al 10 de febrer de 2011, el Departament d'Ensenyament, a través de la Direcció General de Formació Professional Inicial i Ensenyaments de Règim Especial, organitzà la segona edició del campionat de Catalunya de formació professional, més conegut com a Catskills, en el qual participaren 138 estudiants de 68 centres educatius d'arreu del territori català.
Els participants, menors de 22 anys, competiren amb molta professionalitat durant tota una jornada realitzant un seguit de proves pràctiques adaptades als diferents skills (professions o especialitats) dels quals consta la competició, professions i tecnologies clau per a l'FP.
El campionat seleccionà els millors alumnes en vint-i-dos skills (professions) diferents, 10 skills més que en l'anterior edició, per representar Catalunya en el campionat estatal de formació professional Spainskills, que es celebrà a Madrid a l'abril 2011 i on hi participaren, per primera vegada les 17 comunitats autònomes.
Els guanyadors d'aquest campionat estatal participen en la 41a edició del Worldskills Competition de Londres 2011.
Durant el primer semestre del 2012, el Departament d'Ensenyament organitza la tercera edició del Campionat de Catalunya de formació professional, Catskills, obert a tot l'alumnat dels centres educatius de formació professional de Catalunya, matriculat en un cicle formatiu de grau mitjà o superior d'FP durant el curs 2011-2012, i nascut a partir del 01-01-1991 (01-01-1988 en el cas de Mecatrònica).
Cada centre només podrà inscriure un participant (un equip de dos participants en el cas de Mecatrònica i de Jardineria i Paisatgisme).
El campionat serveix per a seleccionar els millors alumnes en vint-i-cinc skills (professions) diferents, per representar Catalunya en el campionat estatal de formació professional Worldskills Spain, en el qual participen totes les comunitats autònomes i que se celebrarà a Madrid a principis de l'any 2013.
Els guanyadors d'aquest campionat estatal participaran posteriorment en la 42a edició del Worldskills Competition de Leipzig 2013.
La Direcció General de Formació Professional Inicial i Ensenyaments de Règim Especial del Departament d'Educació de la Generalitat de Catalunya, organitza els Campionats d'FP de Catalunya, Catskills 2020.
Els Campionats d'FP de Catalunya, Catskills 2020, tenen com a objectiu principal la promoció de la formació professional a través de la participació dels alumnes en una competició que afegeix una motivació extra en el seu itinerari professional, i també una experiència personal enriquidora.
Al mateix temps, els centres educatius i els professors que participen en la preparació dels alumnes poden intercanviar experiències i establir xarxes de col·laboració amb les empreses que hi participen.
Poden participar als Campionats d'FP de Catalunya, els alumnes dels centres educatius de formació professional de Catalunya matriculats en un cicle formatiu de grau mitjà o de grau superior d'FP durant el curs 2019-2020.
Cada centre pot inscriure un o més participants, en funció de l'skill escollit, i pot proposar-ne de reserva per cobrir les eventualitats que puguin sorgir.
Aquests alumnes han de tenir, abans de l'inici del campionat, els coneixements teòrics suficients respecte als components materials sobre els quals versen les proves.
A més, han de reunir les qualitats següents: concentració i capacitat de resoldre problemes i de treballar sota pressió.
El dia de les proves, els participants han d'anar acompanyats pel professor/a que els ha preparat i que ha d'actuar de jurat.